CELEX: 31989D0026
Language: el
Date: 1988-12-23 00:00:00
Title: Απόφαση της Επιτροπής της 23ης Δεκεμβρίου 1988 για την έγκριση προγράμματος σχετικά με τη βελτίωση των συνθηκών εμπορίας των σιτηρών στο Land Niedersachsen σύμφωνα με τον κανονισμό (ΕΟΚ) αριθ. 355/77 του Συμβουλίου

Avis juridique important

|

31989D0026

Απόφαση της Επιτροπής της 23ης Δεκεμβρίου 1988 για την έγκριση προγράμματος σχετικά με τη βελτίωση των συνθηκών εμπορίας των σιτηρών στο Land Niedersachsen σύμφωνα με τον κανονισμό (ΕΟΚ) αριθ. 355/77 του Συμβουλίου  

Επίσημη Εφημερίδα αριθ. L 011 της 14/01/1989 σ. 0040 - 0040

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 23ης Δεκεμβρίου 1988  για την έγκριση προγράμματος σχετικά με τη βελτίωση των συνθηκών εμπορίας των σιτηρών στο Land Niedersachsen σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στη γερμανική γλώσσα είναι το μόνο αυθεντικό)  (89/26/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 του Συμβουλίου (2), και ιδίως το άρθρο 5,  Εκτιμώντας:  ότι η κυβέρνηση της Ομοσπονδιακής Δημοκρατίας της Γερμανίας ανακοίνωσε στις 11 Σεπτεμβρίου 1987, ένα πρόγραμμα για τη βελτίωση των συνθηκών εμπορίας των σιτηρών στο Niedersachsen, το οποίο συμπλήρωσε στις 7 Ιουλίου 1988 και την 1η Σεπτεμβρίου 1988 με επιπλέον στοιχεία·  ότι το ανωτέρω πρόγραμμα αποσκοπεί στην ορθολογική οργάνωση και τον εκσυγχρονισμό των εγκαταστάσεων και αποθηκών σε επίπεδο πρώτης αγοράς στον τομέα των σιτηρών, προκειμένου να ενισχυθεί η ανταγωνιστικότητα του τομέα αυτού και να αξιοποιηθούν τα προϊόντα του· ότι στο ανωτέρω πρόγραμμα αποτελεί ως εκ τούτου ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι, ενόψει της κατάστασης που επικρατεί στον τομέα των σιτηρών η έγκριση του προγράμματος δεν μπορεί να επεκταθεί σε σχέδια επενδύσεων:  - που αφορούν την εναποθήκευση και μεταχείριση προϊόντων τρίτων χωρών,  - που εφαρμόζονται στους τομείς της αμυλοποιίας, της αλευροποιίας ή της παραγωγής βύνης,  - που εφαρμόζονται στον τομέα των λιμενικών αποθηκών και λιμενικών εγκαταστάσεων·  ότι η αρχή της δημοσιονομικής πειθαρχίας δεν επιτρέπει την προώθηση εγκαταστάσεων που χρησιμοποιούνται για λόγους παρέμβασης·  ότι το πρόγραμμα περιέχει επαρκώς τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 και τα οποία αποδεικνύουν ότι οι στόχοι που αναφέρονται στο άρθρο 1 του κανονισμού αυτού μπορούν να επιτευχθούν όσον αφορά τη βελτίωση των συνθηκών εμπορίας των σιτηρών στο Land Niedersachsen· ότι η προβλεπόμενη προθεσμία για την εκτέλεση του προγράμματος δεν υπερβαίνει το χρονικό διάστημα που αναφέρεται στο άρθρο 3 παράγραφος 1 στοιχείο ζ) του κανονισμού αυτού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Εγκρίνεται το πρόγραμμα, το οποίο διαβιβάστηκε στις 11 Σεπτεμβρίου 1987 σύμφωνα με τον κανονισμό (ΕΟΚ) αριθ. 355/77 και συμπληρώθηκε στις 7 Ιουλίου 1988 και την 1η Σεπτεμβρίου 1988 από την κυβέρνηση της Ομοσπονδιακής Δημοκρατίας της Γερμανίας.  2. Η έγκριση αυτή δεν καλύπτει τις ακόλουθες επενδύσεις:  - που αφορούν την εναποθήκευση και μεταχείριση προϊόντων τρίτων χωρών,  - που εφαρμόζονται στον τομέα της αμυλοποιίας, της αλευροποιίας ή της παραγωγής βύνης,  - που εφαρμόζονται στον τομέα των λιμενικών αποθηκών και λιμενικών εγκαταστάσεων,  - που χρησιμοποιούνται για σκοπούς παρέμβασης.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 23 Δεκεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 167 της 26. 6. 1987, σ. 1.